Nyoka-maji wa jenasi Grayia ni nyoka wasio na sumu katika familia Lamprophiidae. Kuna nyoka-maji katika jenasi Lycodonomorphus wa familia hiyo hiyo pia, lakini nyoka hawa ni wafupi zaidi kwa kima cha 50%. Nyoka hawa ni warefu kiasi. Spishi kubwa inaweza kufika m 2.5 lakini urefu wa wastani ni sm 70-150. Wana mkia mrefu (hadi 40% ya urefu wa jumla). Rangi yao ni hudhurungi hadi nyeusi na kuna mabaka meupe au kijivu mbavuni. Spishi za Grayia huishi majini katika misitu ya mvua ya Afrika ya Kati na spishi mbili zinatokea Afrika ya Mashariki pia. Hula vyura na samaki wadogo. Nyoka hawa hawana sumu na kwa hivyo wanaweza kukamatwa bila hatari licha ya urefu wao. Grayia caesar, Nyoka-maji wa Caesar (Caesar's African water snake) Grayia ornatus, Nyoka-maji Maridadi (Ornate African water snake) Grayia smythii, Nyoka-maji wa Smyth (Smyth's African water snake) Grayia tholloni, Nyoka-maji wa Thollon (Thollon's African snake) Spawls, S., Howell, K., Drewes, R. & Ashe, J. (2002) A field guide to the Reptiles of East Africa.